projecte-aina/catalan_government_crawling huggingface dataset:
Les entitats de control de plagues (empreses, altres entitats jurídiques o bé persones físiques) que realitzen serveis a tercers o a entitats corporatives amb biocides han d'estar inscrites al Registre oficial d'establiments i serveis plaguicides (ROESP).
D'aquesta manera es constitueix un cens d'empreses inscrites que conté les dades d'identificació, situació i activitats d'aquests establiments i serveis.
A entitats (persones físiques o jurídiques) amb domicili social a Catalunya que realitzin l'activitat de serveis d'aplicació a tercers o corporatius d'aplicació de biocides d'ús ambiental o d'ús a la indústria alimentària.
Qualsevol centre, servei i establiment generador de residus sanitaris ha d'estar donat d'alta com a productor de residus sanitaris, davant l'Agència de Residus de Catalunya.
Seguidament ha de disposar de la corresponent fitxa d'acceptació, és a dir, del contracte entre el productor i la planta de tractament autoritzada.
El següent pas és presentar la sol·licitud del llibre de registre de control de residus sanitaris, que s'entregarà al centre generador de residus i que haurà d'estar a disposició de l'autoritat sanitària sempre que aquesta ho requereixi.
A centres i establiments sanitaris, generadors de residus sanitaris de risc.
La presentació de l'autoliquidació i el pagament dels imports resultants s'ha de realitzar entre l'1 i el 15 del mes següent al trimestre natural liquidat o dia hàbil immediatament posterior.
Model de sol·licitud d'autoliquidació de la taxa amb les dades.
L'import de les taxes varien en funció de les dades de producció de les activitats, que corresponguin al trimestre que s'hagi de liquidar i les calcula el formulari mateix.
La carta de pagament es genera automàticament i queda inclosa en l'acusament de rebuda de la sol·licitud presentada.
El pagament de la taxa s'ha de fer:
Un cop tramesa l'autoliquidació, s'iniciarà el procés administratiu que correspongui.
En el cas que no s'hagi efectuat el pagament, un cop transcorregut el termini voluntari de pagament, s'iniciarà la tramitació dels requeriments corresponents.
La presentació extemporània de les autoliquidacions porta associat un recàrrec, segons que la seva presentació s'hagi efectuat dintre dels 3, 6 o 12 mesos següents a la finalització del termini voluntari de pagament, del 5, 10 i 15 per cent, respectivament.
Aquest recàrrec es calcula sobre l'import total (quota íntegra menys deduccions específiques de la taxa), resultant de les autoliquidacions i exclou les possibles sancions que es poguessin exigir.
Aquest recàrrec tindrà una bonificació del 25% sempre que:
En el cas que, un cop notificat el recàrrec amb la bonificació del 25 %, l'interessat no efectuï el pagament del mateix dins del termini establert, se li requerirà el pagament de la bonificació aplicada.
Les autoliquidacions, el termini de presentació en voluntària de les quals hagi finalitzat amb més de 12 mesos d'endarreriment, no es poden tramitar mitjançant aquest sistema.
Podeu tramitar la vostra autoliquidació, també en el cas que l'import a liquidar sigui "0" (sense activitat de sacrifici o manipulació de caça).
La presentació de l'autoliquidació és obligatòria, malgrat no hi hagi activitat en el trimestre.
Aquest servei consisteix en el càlcul i la impressió de l'autoliquidació de la taxa de control i inspecció sanitària en escorxadors, sales d'especejament i establiments de manipulació de caça, establerta per la normativa en matèria de taxes.
Als subjectes passius titulars dels establiments, ja siguin persones físiques o jurídiques, on es realitzin les operacions de sacrifici, sales d'especejament o manipulació de la caça, que siguin objecte d'actuacions de control i inspecció sanitaris per part del Departament de Salut.
Aquests subjectes estan obligats a relacionar-se a través de mitjans electrònics amb les Administracions Públiques per a la realització de qualsevol tràmit d'un procediment administratiu segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' ORDRE PDA/20/2019, de 14 de febrer (DOGC núm. 7814, de 20 de febrer).
El responsable tècnic és la persona encarregada de fer el diagnòstic de situació, planificar, aplicar i avaluar els tractaments, així com de supervisar-ne els possibles riscos i definir les mesures necessàries per protegir el personal i el medi.
Així mateix, és responsable de definir les condicions en les quals s'ha de dur a terme l'aplicació, i de firmar el certificat del servei realitzat (RD 830/2010, de 25 de juny, pel qual s'estableix la normativa reguladora de la capacitació per realitzar tractaments amb biocides).
Les empreses de serveis d'aplicació de biocides poden tenir un o més responsables tècnics i per acreditar-ne la capacitació han de disposar d'alguna de les titulacions previstes al RD 830/2010.
Toxicitat específica en determinats òrgans després d'exposicions repetides (STOT RE, categoria 1).
Toxicitat específica en determinats òrgans després d'una exposició única (STOT SE, categoria 1).
Carcinogenicitat, mutagenicitat i toxicitat per a la reproducció (categories 1A i 1B).
Sensibilitat respiratòria (categoria 1).
Per a cada inscripció: 61,70 euros.
S'informa que la inexactitud, falsedat o manca de dades de caràcter essencial, de qualsevol dada o informació que s'incorpori a comunicació, incloent el pagament de la taxa, comporta un incompliment dels requisits establerts legalment i suposa l'inici de l'activitat inspectora i control de l'Administració prevista al Títol VII de la Llei 26/2010, de 3 d'agost de règim jurídic de les administracions públiques i del procediment administratiu comú.
La inscripció al Registre permet constituir un cens d'empreses que conté les dades d'identificació, situació i activitats dels establiments i serveis.
Aquest cens es va actualitzant i es publica al web del Departament de Salut i del Departament d'Agricultura, Ramaderia, Pesca i Alimentació.
El Registre té caràcter públic i és gestiona de la forma següent:
Resten exclosos de l'obligatorietat d'inscripció al Registre:
El cens es va actualitzant i es publica a la pàgina de consulta del ROESP del web del Departament de Salut.
La persona titular del servei és responsable de la veracitat de les dades que consten al Registre i de mantenir-les actualitzades.
Per consultar l'oficina més propera, podeu trucar al telèfon d'informació de la Generalitat de Catalunya (012) o bé visitar el web Canal Empresa.
Per a consultes sobre aspectes relacionats amb la perillositat dels biocides que s'utilitzen i la capacitació dels responsables tècnics, es pot contactar amb l'organisme que correspongui dels que s'indiquen a l'apartat "Per telèfon".
El document que acredita la inscripció al Registre oficial d'establiments i serveis plaguicides (ROESP) es tramet per la via de notificació que correspongui, d'acord amb la Llei 39/2015, d'1 de octubre, del procediment administratiu comú de les administracions públiques.
Si no s'ha notificat la inscripció transcorregut el termini de tres mesos des de la data d'entrada de la sol·licitud al registre de l'òrgan competent per tramitar-la, s'ha d'entendre estimada i s'ha de dur a terme la inscripció al ROESP (Llei 39/2015, d'1 d'octubre).
Cens d'empreses inscrites al ROESP
Aquest tràmit el podràn sol·licitar les persones afectades per la talidomida i forma part de les actuacions que s'estan duent a terme per donar compliment a la proposició no de llei sobre la protecció de les persones afectades per la talidomida, aprovada pel Congrés dels Diputats en data 24 de novembre de 2016.
El període de sol·licituds es va ampliar a les persones afectades nascudes entre els anys 1955 a 1985
El CatSalut rep i revisa les sol·licituds d'avaluació, i les tramet a la unitat Diagnòstica de l'HUVH.
Es subvenciona la realització de jornades, activitats i formació per part d'associacions de famílies acollidores amb infants acollits en família aliena, tutelats per la Generalitat de Catalunya, associacions de famílies adoptives d'infants adoptats a Catalunya o a altres països i associacions de persones que han estat acollides o adoptades per família aliena.
Termini de presentació del formulari de sol·licitud: de l'11 de juliol al 10 de setembre de 2020, ambdós inclosos.
Adherir-se a la Xarxa implica donar suport a les famílies monoparentals i nombroses oferint descomptes o tarifes especials.
També comporta el compromís d'aplicar els descomptes durant la vigència de l'adhesió.
Els establiments o entitats col·laboradores queden identificats mitjançant un distintiu que els acredita com a adherits a la Xarxa.
A institucions, establiments comercials o entitats col·laboradores que vulguin oferir descomptes o tarifes especials a les persones que acreditin pertànyer a un família nombrosa o monoparental mitjançant el corresponent títol.
Procés articulat per a l'avaluació de possibles afectats per talidomida.
Les revisions es realitzaran a la Unitat Diagnòstica: unitat de genètica clínica i molecular de l'Hospital Universitari Vall d'Hebron (HUVH).
En el moment que es concerta la cita se'ls informa sobre les proves i documentació que han de portar el dia de la visita (la informació se'ls hi proporciona en la mateixa trucada telefònica o posteriorment via correu electrònic).
Inici de visites: Per tal d'iniciar el procediment de programació de visites, i on cop s'ha rebut la confirmació de recepció de la sol·licitud d'avaluació per part del CatSalut.
L'avaluació de les persones sol·licitants la fan un equip multidisciplinari en la unitat diagnòstica de l'HUVH.
o L'avaluació complerta suposarà un mínim de 3 visites:
o Data inici divendres 23 de març del 2018.
Totes les persones amb l'informe de la unitat diagnòstica de l'HUVH hauràn de realitzar les accions previstes per a totes les CA liderades per MSSSI i isciii: http://talidomida.isciii.es/
Protocol d'avaluació comú emès per un Comitè científic del MSSSI, i en base a les recomanacions emeses per experts de l'OMS https://www.msssi.gob.es/gabinete/notasPrensa.do? id=4271
La sol·licitud degudament complimentada s'ha de fer arribar al Servei Català de la Salut a través d'una de les següents vies:
La persona rebrà una resposta de l'Administració amb el vist i plau per a posar-se en contacte amb la Unitat Diagnòstica de Catalunya.
La Unitat Diagnòstica a Catalunya és l'Hospital Universitari Vall d'Hebron:
Àrea de Genètica Clínica i Molecular
L'avaluació de les sol·licituds es farà per un equip multidisciplinari, sota la direcció del director de l'àrea Àrea de Genètica Clínica i Molecular, el Dr.
Per tal d'iniciar el procediment de programació de visites, i un cop s'ha obtingut el vistiplau de l'administració, s'ha d'escriure un correu electrònic a l'adreça [EMAIL],o trucar al telèfon 934 893 000 (Ext.
Al llarg de tot el procediment, en el formulari d'aportació de documentació es pot presentar tota aquella documentació que es consideri oportuna (al·legacions, desistiment, reformulacions, resposta a requeriments, etc.).
Caldrà fer constar sempre el número d'expedient.
Aportar documentació subvenció 2020
Cal tenir un expedient de subvenció en tràmit.
Sobre la proposta de resolució provisional:
La proposta de resolució provisional de concessió de les subvencions es notificarà mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
Un cop publicada la proposta de resolució provisional, les associacions disposen de 10 dies hàbils comptats des de l'endemà de la notificació de l'acte corresponent per presentar la documentació requerida, per presentar al·legacions o, si escau, per reformular el projecte i adaptar el pressupost presentat a la finalitat de la subvenció.
La manca d'esmena dels requisits esmenables, dins el termini de 10 dies hàbils i amb el requeriment previ d'acord amb el que estableix l'article 68 de la Llei 39/2015, d'1 d'octubre, comporta el desistiment de la sol·licitud.
La subvenció s'entendrà acceptada tàcitament en el supòsit que l'entitat proposada com a beneficiària no presenti cap al·legació o el seu desistiment dins el termini de 10 dies hàbils esmentat.
Sobre la documentació presentada:
La presentació de la sol·licitud de subvenció faculta l'ens competent per comprovar la conformitat de les dades que conté o es declaren.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions, comporta la inadmissió d'aquesta sol·licitud, amb l'audiència prèvia de la persona interessada, sens perjudici que pugui ser causa de revocació de la subvenció si es coneix amb posterioritat a la concessió.
Formulari d'adhesió en el qual es manifesta el compromís d'aplicar els descomptes o avantatges que s'ofereixen.
Ser una institució, empresa o entitat legalment constituïda.
Xarxa d'avantatges per a famílies nombroses i monoparentals - Cerca d'avantatges
Els descomptes als quals es compromet l'establiment o l'entitat col·laboradora, s'entenen sobre els preus habituals dels productes o serveis i no seran acumulables sobre ofertes, rebaixes, promocions, etc., llevat que l'establiment corresponent s'hi avingui.
Els establiments i les entitats col·laboradores, a efectes de comprovació en cas de dubte sobre la identitat de la persona beneficiària del títol individual, podran sol·licitar la presentació del DNI o NIE.
Per adherir-se a la Xarxa d'avantatges per a famílies monoparentals i famílies nombroses com a ens col·laborador cal emplenar un formulari de sol·licitud d'adhesió en el qual es manifesta el compromís d'aplicar els descomptes o avantatges que s'ofereixen.
La presentació del formulari de sol·licitud es farà electrònicament a través del Canal Empresa
Tramitada la petició d'adhesió, el centre col·laborador rebrà, en el correu electrònic indicat en el formulari de sol·licitud, un comunicat pel qual se li informa de l'adhesió a la Xarxa d'avantatges per a famílies monoparentals i nombroses facilitant-li un accés directe a la seva carpeta personal en la qual consta el document acreditatiu corresponent.
En el document acreditatiu d'adhesió a la Xarxa d'avantatges constaran els corresponents enllaços per poder descarregar els distintius que els acredita i que s'hauran de col·locar en un lloc visible de l'establiment.
A partir d'aquest moment l'establiment, entitat o institució passarà a quedar registrada al cercador d'establiments i entitats col·laboradores.
Aquest cercador permet a les famílies monoparentals i nombroses trobar els establiments, les botigues i d'altres ens col·laboradors adherits a la xarxa d'avantatges per a famílies monoparentals i nombroses.
Aquest document dóna accés a l'assistència sanitària de cobertura pública del CatSalut per a les persones estrangeres empadronades a Catalunya i no reconegudes com a assegurades pel Sistema Nacional de la Salut, d'acord amb el nivell d'assistència reconegut (primer o segon).
S'ha de presentar a les farmàcies per poder obtenir els medicaments finançats pel Servei Català de la Salut.
És un document personal i intransferible.
Només és vàlid per als serveis sanitaris públics de la Comunitat Autònoma de Catalunya.
A les persones estrangeres empadronades a Catalunya, que no tenen la condició d'assegurats o beneficiaris del Sistema Nacional de Salut i no estan acreditades com a situació especial segon el Reial Decret 1192/2012.
Sol·licitud de retorn de l'import pagat en concepte de la taxa de l'euro per recepta a les farmàcies durant el període de la seva vigència (entre el 23 de juny de 2012 i el 15 de gener de 2013).
A les persones que van abonar a les farmàcies de Catalunya la taxa d'un euro quan van retirar els medicaments o productes sanitaris mitjançant una recepta mèdica del CatSalut en el període de vigència de la taxa.
S'ha de sol·licitar en el centre d'atenció primària (CAP) que correspongui per domicili o el que s'hagi triat per lliure elecció.
El document s'enviarà per correu postal al domicili de la persona sol·licitant.
En el cas de sol·licitar el primer nivell d'assistència s'enviarà el document corresponent a la cobertura "Programes d'interès sanitari DS".
En el cas de sol·licitar el segon nivell d'assistència s'enviarà el document corresponent a la cobertura "Accés CatSalut segon nivell".
Aquest document té una caducitat d'un any.
No és necessari adjuntar cap comprovant del pagament de la taxa, atès que el CatSalut ja disposa de les dades i la informació necessària per conèixer quin import us ha de retornar.
En el cas que una persona actuï com a representant legal d'una altra (en cas de menors, incapacitats o de defunció de la persona sol·licitant), ca presentar la documentació que acrediti la representació legal, segons correspongui:
Per tenir dret al retorn de la taxa es comprovarà que el sol·licitant estigui al corrent de les obligacions tributàries i que no té cap deute amb l'Administració de la Generalitat de Catalunya.
La devolució per transferència bancària de l'import abonat en concepte de la taxa de l'euro per recepta.
Per entrar a La Meva Salut també es pot utilitzar un certificat digital.
També podeu demanar accés a La Meva Salut dels vostres fills o persones de les quals tingueu la responsabilitat legal.
La contrasenya es pot demanar a tots els CAP de Catalunya.
També es pot accedir a La Meva Salut mitjançant el CIP de la vostra targeta sanitària individual i el certificat digital.
Podeu obtenir més informació al web de l'organisme responsable:
Servei Català de la Salut (CatSalut) - La Meva Salut
Per demanar la contrasenya cal seguir els passos següents:
Si no ho fet en aquest termini podeu trucar al 061 CatSalut Respon que us regenerarà la petició feta.
Si alguna de les dades (adreça electrònica o el telèfon mòbil) que vau donar al CAP voleu que sigui diferent haureu de tornar al CAP a fer de nou el tràmit.
La vostra contrasenya té la caducitat d'un any i el sistema us avisarà quan estigui a prop la data de caducitat perquè en creeu una de nova.
Si ja s'ha passat el termini d'un any quan entreu a La Meva Salut us demanarà que la canvieu.
Una vegada fet el registre, per accedir a La Meva Salut:
El document de voluntats anticipades (DVA), també denominat testament vital, és un document dirigit al metge o metgessa responsable, en el qual una persona major d'edat, amb capacitat suficient i de manera lliure, expressa les instruccions a tenir en compte quan es trobi en una situació en què les circumstàncies no li permetin expressar personalment la seva voluntat.
El document també serveix per designar un representant que actuï com a interlocutor o interlocutora vàlid o vàlida amb el metge o l'equip sanitari, en el cas que no pugui expressar la seva voluntat per ella mateixa.
Aquest document s'ha de formalitzar, a través de notari o davant de tres testimonis.
Cal incorporar aquest document a la història clínica del pacient.
Per tal de facilitar-ne l'accés als metges que l'han de tenir en compte, el DVA es pot inscriure al Registre de voluntats anticipades del Departament de Salut.
D'aquesta manera el document queda incorporat a la història clínica compartida dels pacients i també pot ser visualitzat a la resta de l'Estat espanyol.
La inscripció al registre és totalment voluntària.
Encara que no es faci la inscripció, i sempre i quan es compleixin els requisits establerts per la llei (formalització davant notaria o tres testimonis), el DVA serà vàlid.
Amb caràcter excepcional i transitori el CatSalut pot aprovar la reducció del percentatge d'aportació econòmica sobre el preu de venda dels medicaments que teniu assignat d'acord amb el vostre nivell de renda a un 10%, amb un límit màxim d'aportació mensual de 8,23€.
Aquesta reducció s'autoritza per als medicaments finançats pel Sistema Nacional de Salut (SNS) a ciutadans en situació d'alta al Registre central de població del CatSalut (RCA) i que estiguin en situació de fragilitat social i econòmica.
A les persones que tinguin diagnosticada una patologia greu de llarga durada o malaltia crònica, rebin un tractament farmacològic per aquesta patologia prescrit per un professional del sistema sanitari públic i presentin una situació economicosocial de vulnerabilitat respecte a l'accés a aquest tractament.
Reducció temporal i provisional del percentatge d'aportació econòmica dels medicaments en cas de situació de vulnerabilitat social o econòmica.
Es pot triar el centre d'atenció primària (CAP) on es vol ser visitat i un metge de capçalera o pediatra de l'equip d'atenció primària (EAP) que hi treballi i que estigui disponible, ja que, per necessitats organitzatives de cada CAP, el nombre de persones que poden atendre els metges de l'equip no és il·limitat.
En el CAP informaran dels metges que tenen disponibilitat per incloure noves persones i dels horaris de visita.
Escollir un CAP diferent del CAP que correspon per domicili de residència comporta canvis en l'organització dels serveis (visites, atenció a domicili, atenció social, especialistes de suport a la primària...) i s'han de conèixer molt bé, abans de fer el canvi.
Durant un any no es podrà tornar a canviar si no és per causes objectives, com un canvi de domicili o un canvi de lloc de treball.
Hi ha col·lectius o determinades persones que no podran canviar de metge.
A la ciutadania en general assegurada al CatSalut.
L'informe de l'estat salut és un document mitjançant el qual s'informa i es deixa constància de l'estat de salut de la persona.
Inclou les dades del metge/metgessa, les del centre, les d'identificació del/de la pacient, els antecedents clínics, l'estat de salut actual, els tractaments actius i les observacions.
S'elabora exclusivament amb les dades que consten a la història clínica d'atenció primària.
L'informe, que porta la signatura d'un/a metge/metgessa, pot ser cronològicament anterior a la data de la sol·licitud i la seva vigència no està limitada en el temps.
A les persones assegurades del CatSalut amb dret a l'atenció sanitària pública a càrrec del CatSalut que hagin estat ateses per un professional sanitari en un centre del sistema sanitari integral d'utilització pública de Catalunya (SISCAT).
Accés a la prestació de l'assistència sanitària de cobertura pública a través de la formalització del conveni especial de prestació d'assistència sanitària previst al Reial decret 576/2013, de 26 de juliol i mitjançant el pagament d'una quota mensual durant la seva vigència.
El conveni especial de prestació de l'assistència sanitària permet accedir a les prestacions incloses en la cartera comuna bàsica de l'SNS (atenció primària, atenció especialitzada, atenció sociosanitària, salut mental i addiccions, rehabilitació, atenció i transport sanitari urgent i els trasplantaments; també les prestacions dels programes d'interès per a la salut pública que estableixi el Departament de Salut.).
El CatSalut enviarà un document acreditatiu que permetrà l'accés a aquests serveis a tot el territori de l'Estat espanyol a les persones que formalitzin aquest conveni.
Cal demanar cita prèvia per presentar la documentació a les unitats d'atenció al ciutadà de les regions sanitàries del CatSalut.
Consulteu més informació en aquest web.
A les persones que no tinguin la condició d'assegurades o beneficiaries del Sistema Nacional de la Salut, tinguin la residència efectiva a Espanya durant un període continuat mínim d'un any, estiguin empadronades a algun municipi de Catalunya en el moment de sol·licitar el conveni i no tinguin accés a cap sistema de protecció sanitària pública.
Les persones que vulguin, poden manifestar la seva voluntat de ser donant d'òrgans.
El primer que cal fer és comunicar-ho als familiars i amics més propers.
Fer-se el carnet de donant i portar-lo amb la documentació personal ajuda a refermar i testimoniar la decisió, no compromet a la persona sol·licitant i se'n pot desfer en qualsevol moment si es canvia d'opinió.
La donació d'òrgans és una decisió voluntària i un acte d'altruista, solidari i generós en què una persona decideix que, desprès de la mort, li siguin extrets un o diversos òrgans i/o teixits del seu cos per donar-los a persones malaltes que es troben en llistes d'espera per rebre un trasplantament.
En alguns casos es pot fer la donació en vida, encara que el més comú és la donació de cadàver.